recursal/SuperWikiNEXT-32B huggingface dataset:
**Նիկոլ Աղբալյանի անվան թիվ 19 հիմնական դպրոց**, հանրակրթական դպրոց Երևանի Կենտրոն վարչական շրջանում։

Պատմություն
-----------

Դպրոցը հիմնադրվել է 1921 թվականին՝ որպես Հայաստանի լուսավորության նախարարությանը կից փորձարարական-ցուցադրական դպրոց և կոչվել Նադեժդա Կրուպսկայայի անունով։ Սկզբում դպրոցը գործել է Թումանյան փողոցի թիվ 5 շենքում, այնուհետև մինչև 1938 թվականը գործել է Պուշկինի փողոցում։ Դպրոցի նոր շենքի հատակագիծը կազմել է ճարտարապետ Զավեն Բախշինյանը։ 1938 թվականին դպրոցը տեղափոխվել է Տերյան փողոցի 54 հասցեում գտնվող նորակառույց շենք։ 1971 թվականին դպրոցի 1933 թվականի շրջանավարտ Ռազմիկ Ալավերդյանի նախագծով կառուցվել է դպրոցի նոր մասնաշենք` նախատեսված 600 աշակերտի համար։ 1978 թվականին կառուցվել են ֆիզկուլտուրայի դահլիճը և ևս ութ դասասենյակ։ 1991 թվականի դեկտեմբերի 5-ին ՀՀ կրթության նախարարության կոլեգիայի որոշման համաձայն Կրուպսկայայի անվան համար 19 միջնակարգ դպրոցը վերանվանվել է Նիկոլ Աղբալյանի անունով։

Դպրոցի շրջանավարտներից շատերը մասնակցել են Հայրենական պատերազմին։ Նրանց անունները զետեղված են դպրոցում տեղադրված մարմարե հուշատախտակին։

Վաստակաշատ մանկավարժներ և տնօրեններ
-----------------------------------

Հիմնադիր և առաջին տնօրեն՝ Արշավիր Շավարշյան, Խաչատրյան Տաթևիկ, Վարյա Վարդանյան, Մարգո Ղազարյան, Մարիամ Հայկազունի, Նինա Զիլֆուղարյան, Օֆելյա Պետրոսյան, Ռուբեն Զուրաբյան,Հասմիկ Ղարիբյան, Անուշավան Պողոսյան, Լիանա Աշրաֆյան։

Շրջանավարտներ
-------------

* Աիդա Հայրապետյան
* Անուշավան Զաքարյան
* Ավետիք Գևորգյան
* Արա Դեղտրիկյան
* Արամո
* Գևորգ Ղարիբջանյան
* Հրաչյա Թամրազյան
* Միհրդատ Մադաթյան
* Ռազմիկ Ալավերդյան
* Ռաֆայել Իշխանյան
* Սիլվա Կապուտիկյան

Պատկերասրահ
-----------

* 
* 
* 
*

Ծանոթագրություններ
------------------

1. ↑  Երևանի քաղաքապետարանի ենթակայության դպրոցներ
2. ↑  «Schools of Yerevan | ognirdprocid.am»։ *www.ognirdprocid.am*։ Վերցված է 2016-09-03 (չաշխատող հղում)
3. ↑  Հարությունյան Գ. (30.05.1974 թ.)։ «Մանկավարժության մեծ երախտավորը»։ *Սովետական Հայաստան*
**Նիկոլայ Պրժևալսկու հուշարձան** (ռուս.՝ Памятник Пржевальскому), հուշարձան Ռուսաստանի Դաշնության Սանկտ Պետերբուրգ քաղաքում, որը նվիրված է ռուս ճանապարհորդ, բնագետ Նիկոլայ Միխայլովիչ Պրժևալսկուն։ Գտնվում է Ալեքսանդրովյան զբոսայգում, քաղաքի Ադմիրալտեյսկի շրջանում։

Պատմություն
-----------

Ռուս ճանապարհորդ, բնագետ, աշխարհագրագետ, Կենտրոնական Ասիայի հետազոտող Նիկոլայ Պրժևալսկու հուշարձանը տեղադրվել է նրա ընկեր գեներալ-մայոր Ալեքսանդր Ալեքսանդրովիչ Բիլդերլինգի մշակած և 1891 թվականի հունիսի 13-ին հաստատված նախագծով։ Հուշարձանի մոդելը պատրաստել է քանդակագործ ակադեմիկոս Իվան Նիկոլաևիչ Շրյոդերը։ Այդ ժամանակ էլ որպես հուշարձանի տեղադրման վայր ընտրվել է Ալեքսանդրովյան զբոսայգին։ Հուշարձանի ֆինանսավորումն իրականացվել է բաժանորդագրությամբ՝ Ռուսական աշխարհագրական ընկերության կողմից։ Ի. Ն. Շրյոդերի մոդելով բրոնզե քանդակները ձուլվել են Կ. Բերտոյի գործարանում, իսկ գրանիտե ժայռի տեսքով պատվանդանը պատրաստել է Ռոբերտ Յոհանովիչ Ռունեբերգի «Բյուրո Վեգա» ընկերությունը։

Նկարագրություն
--------------

Հուշարձանն ունի հետևյալ տեսքը. Նիկոլայ Պրժևալսկու բրոնզե կիսանդրին տեղադրված է գրանիտե պատվանդանի վրա։ Պատվանդանի կողքին ճանապարհային հակերով ուղտի բրոնզե քանդակ է։ Պատվանդանի վրա մակագրված է.

|  |  |  |
| --- | --- | --- |
|  | ՊՐԺԵՎԱԼՍԿՈՒՆ՝
ԿԵՆՏՐՈՆԱԿԱՆ ԱՍԻԱՅԻ
բնության առաջին հետազոտողին |  |

Կիսանդրու բարձրությունը 1,5 մետր է, պատվանդանի բարձրությունը՝ 3,3 մ։ Հուշարձանը բացվել է 1892 թվականի հոկտեմբերի 20-ին։

Այժմ հուշարձանը այցելելու և լուսանկարվելու համար ժողովրդականություն վայելող վայր է։ Երբեմն արտաքին նմանության պատճառով Պրժևալսկու հուշարձանն ընդունում են որպես Իոսիֆ Ստալինի հուշարձան։

Պատկերասրահ
-----------

* Հորինվածքի ընդհանուր տեսքըՀորինվածքի ընդհանուր տեսքը
* 20-րդ դարի սկզբի լուսանկար20-րդ դարի սկզբի լուսանկար
* Կիսանդրին խոշոր պլանովԿիսանդրին խոշոր պլանով
* Ուղտի քանդակըՈւղտի քանդակը

Ծանոթագրություններ
------------------

1. 1 2 3 4  «Памятник Пржевальскому в Александровском саду»

Աղբյուրներ
----------

* «Памятник Пржевальскому Н. М.»։ Энциклопедия Санкт-Петербурга։ Վերցված է 2015-10-13
**Մհեր Մկրտչյան** (նոյեմբերի 12, 1976(1976-11-12), Լենինական, Հայկական ԽՍՀ, ԽՍՀՄ), հայ նախկին պրոֆեսիոնալ բռնցքամարտիկ։ Ունի Բռնցքամարտի եվրոպական միության միջին քաշային կարգում չեմպիոնի և Բռնցքամարտի համաշխարհային կազմակերպության Ասիական-Խաղաղօվկիանոսյան միջին քաշային կարգում չեմպիոնի տիտղոսներ։ 2004 թվականին պայքարում էր Բռնցքամարտի համաշխարհային կազմակերպության վարկածով միջին քաշային կարգում աշխարհի չեմպիոնի տիտղոսի համար, սակայն 7-րդ ռաունդում տեխնիկական նոկաուտով պարտվել է Ջո Կալզագեին։

Մասնագիտական կարիերա
--------------------

Մկրտչյանն իր պրոֆեսիոնալ նորամուտը նշել է 2000 թվականի նոյեմբերի 29-ին։ Տասնհինգ մենամարտին մասնակցելուց և 14 հաղթանակ տանելուց հետո, նվաճել է իր առաջին Ասիական-Խաղաղօվկիանոսյան Բռնցքամարտի համաշխարհային կազմակերպության վարկածով միջին քաշային կարգում աշխարհի չեմպիոնի տիտղոսը Վահե Քոչարյանի դեմ խաղի ժամանակ՝ 2002 թվականի նոյեմբերի 19-ին Սանկտ Պետերբուրգում։

Ֆրիմեն Բարի և Յոժեֆ Բալաժի նկատմամբ տարած հաղթանակներից հետո, հնարավորություն ստացավ մենամարտել աշխարհի չեմպիոն Ջո Կալզագեի հետ 2004 թվականի Բռնցքամարտի համաշխարհային կազմակերպության վարկածով միջին քաշային կարգում աշխարհի չեմպիոնի տիտղոսի համար։ Տեխնիկական նոկաուտով պարտվելուց առաջ դիմացել է յոթ ռաունդ։

2006 թվականի ապրիլի 14-ին Մկրտչյանը դարձել Է Եվրոպայի սուպերմիջին քաշային կարգում Բռնցքամարտի եվրոպական միության վարկածով չեմպիոն՝ նոկաուտի ենթարկելով անպարտելի Ջեքսոն Չանին։ Հոկտեմբերին մրցավարների որոշմամբ պարտվելով Դավիդ Գոգիային՝ Մկրտչյանը կորցրել է տիտղոսը։

Ծանոթագրություններ
------------------

1. ↑  «BoxRec - Mger Mkrtchyan»
2. ↑  «Upset: Mkrtchian KOs #1 Chanet! - World boxing - Boxing news - BOXNEWS.com.ua»
3. ↑  «RATINGS - WBC - Super Middleweight - October 2006 - Boxing news - BOXNEWS.com.ua»

Արտաքին հղումներ
----------------

* «Mger Mkrtchyan»։ Վերցված է 2016 թ․ օգոստոսի 18
Անվան այլ կիրառումների համար տե՛ս՝ Բաբան (այլ կիրառումներ)
Բաբանի տեսակներից մեկի պարզեցված սխեմա
Բաբան Իտալական թանգարանում
**Բաբան** (<սեմական bab – դարպաս, դուռ), ռազմական հնագույն պաշարողական մարտական գործիք՝ բերդ–ամրոցների և քաղաքների պարիսպներ, դարպասներ ու աշտարակներ քանդելու, խորտակելու և ամրությունների վրա քարեր նետելու կամ ուղղակի հարվածներ հասցնելու համար։
Եղել է քառանիվ կամ վեցանիվ սայլ՝ քթամասի սուր ելուստով և առաջամասի փոքրիկ աշտարակով։ Վերջինիս շղթաներով ամրացվել է վիթխարի, ճոճվող գերան՝ առջևի մասում խոյաձև, մետաղապատ գլխով (երբեմն գերանին փոխարինել է բարակ ու երկար, նիզականման գործիք)։ Սպասարկող ռազմիկների պաշտպանության համար բաբան ծածկվել է թրջած թաղիքով կամ եզան կաշվով, երբեմն՝ նաև կավի շերտով։ Բաբան մոտեցնելով պարսպին (կամ դարպասին)՝ ռազմիկները շղթաներից ձգելով՝ ետ են քաշել գերանը ու բաց թողել, որը հսկայական ուժով հարվածել է ու անցք առաջացրել, որով ներխուժել է հետևակը։ Բաբանի դեմ պայքարել են կրակով՝ հրդեհելով ծածկը և նետահարելով նրա տակ թաքնված զինվորներին։ Ծանրաշարժ լինելու պատճառով բաբանը հիմնականում պատրաստվել է տեղում և ունեցել մեծ անձնակազմ։

Ծանոթագրություններ
------------------

1. ↑  Գագիկ Հարությունյան (պատմաբան), Սուրեն Մարտիկյան, Արտակ Մովսիսյան (պ.գ.թ.), Մեր հաղթանակները, հ. Ա (խմբ. Էդուարդ Լ. Դանիելյան), Երևան, ««Գասպրինտ» ՍՊԸ», 2010 — 259, էջեր 259 — 259 էջ. — 500 հատ։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 2, էջ 187)։*  |
**«Մղձավանջ»** (գերմ.՝ Nachtmahr), անգլո-շվեյցարացի նկարիչ Հենրի Ֆյուզելիի (1741-1825) չորս կտավներից բաղկացած շարքը, որոնք պատկերում են Ժամանակակից պատմության գոթիկական ուղղությունը։

Ֆյուզելին նկարել է «Մղձավանջ»-ի չորս տարբերակ։ Մեկը պահվում է Մայնի Ֆրանկֆուրտ քաղաքում գտնվող Գյոթեի թանգարանում, մյուսը` Դետրոյթի արվեստի ինստիտուտում։ Չնայած կտավը չի նկարվել հատուկ ստեղծագործության հիման վրա, ակնհայտ է, որ նկարիչը հիմնվել է անգլիական գրականության ուրվականների մասին պատմվածքների վրա, ինչպես նաև ոգեշնչվել է քնի պարալիզի պատմություններից։

Նկարում պատկերված է քնած կամ գիտակցությունը կորցրած կին։ Ֆյուզելին միտումնավոր է կնոջը նման կերպ պատկերել, որպեսզի ցույց տա նրա կրծքավանդակում նստած ինկուբի` մղձավանջների և անգիտակից վախերի մարմնացման ծանրությունը։ Վարագույրների միջև ընկած հատվածում երևում է կույր ձիու գլուխը, որի պատկերն այս կտավում կանխատեսում է սատանայական ասպեկտ, որը կենդանուն է փոխանցվել ֆրանսիական ուշ ռոմանտիզմից։

Ֆյուզելիի ընկերը` դանիացի նկարիչ Նիկոլայ Աբրահամ Աբիլդգորը օգտագրծել է «Մղձավանջ»-ի սյուժեն նույնանուն կտավը նկարելու համար։ Սակայն Աբիլդգորի տարբերակում ինկուբը նստած է երկու կնոջ վրա, որոնք նրա առաջին և երկրորդ կանայք են։

Պատկերասրահ
-----------

* 
* 
* Նիկոլայ Աբրահամ Աբիլդգոր «Մղձավանջ»Նիկոլայ Աբրահամ Աբիլդգոր «Մղձավանջ»

Ծանոթագրություններ
------------------

1. 1 2 3 4  Կազմեք ցանկեր, ոչ թե պատերազմ — 2013.
2. ↑  Կազմեք ցանկեր, ոչ թե պատերազմ — 2013.
3. 1 2
4. ↑  «JOHANN HEINRICH FÜSSLI - HENRY FUSELI»։ *www.rodoni.ch*։ Վերցված է 2020-06-17
**Ձյունե թագուհի** (ճապ.՝ 雪の女王 ～THE SNOW QUEEN～ *Յուկի նո ձյո։ ձա սունո։կուի։ն* , **The Snow Queen**), Օսամու Դէդզակիի անիմեն, որն ստեղծվել է Հանս Քրիստիան Անդերսենի Ձյունե թագուհին համանուն հեքիաթի մոտիվներով։ Այս շարքի պրեմիերան տեղի է ունեցել 2005 թվականի մայիսին, NHK հեռուստաալիքով։ Կերպարների ոճաբանն է Ակիո Սուգինոն։

Բովանդակություն
---------------

Գերդան և Կայը հարևաններ և լավ ընկերներ են, ովքեր ապրում էին երջանիկ երեխաների սովորական կյանքով։ Ամեն ինչ փոխվում է, երբ ճաքում է Ձյունե թագուհու հայելին։ Փշրված բեկորները տարածվում են ամբողջ աշխարհով, որոնցից յուրաքանչյուրը իր մեջ չարիք էր կրում։ Եթե բեկորը ընկնում է աչքի մեջ, ապա այն սիրտը սառույց է դարձնում։ Այդպիսի մի բեկոր ընկնում է Կայի աչքի մեջ, որից հետո նա դառնում է անտարբեր մտերիմ մարդկանց հանդեպ։ Մի գիշեր նրա մոտ է գալիս հենց ինքը՝ թագուհին։ Նա Կային նստեցնում է կառքը և տանում սառցե ամրոց, որը գտնվում էր հեռավոր հյուսիսում։

Դերերը հնչեցնում են
-------------------

* Այակո Կավասումի՝ *Գերդա*
* Մայո Սուդզուկադզե՝ *Ձյունե թագուհի*
* Ռիո Նացուկի՝ *Մաթիլդա*
* Նորիկո Խիդակա՝ *Նինա*
* Թորու Նակամուրա՝ *Ռագի Բարդ Նարրաթոր*
* Մասակո Ջո՝ *Յոհանե (Կայի փոքրիկ քույրիկը)*
* Մասահիրո Տակաշիմա՝ *Կարլ (Կայի հայրը)*

Երաժշտություն
-------------

* Մուտքի թեմա․

Մարիկո Չիսումիի "Snow Diamond"
* Ավարտի թեմա․

Կազումասա Օդայի "Daisuki na kimi ni" (Towards You, My Beloved)
Երաժշտությունը՝ Ակիրա Սենջույի։

Ծանոթագրություններ
------------------

1. ↑  «Akio SUGINO» (անգլերեն)։ Anime News Network։ Վերցված է 2010 թ․ նոյեմբերի 12

Արտաքին հղումներ
----------------

* Страница аниме (ճապոներեն) на сайте телекомпании NHK.
* Сайт Vap’s Snow Queen Archived 2018-07-02 at the Wayback Machine. (ճապոներեն)
* Ревью на сайте THEM Anime (անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AniDB · Anime News Network |

 |
**«Մահապարտ» ֆիգուր**, շախմատում մրցակցի խաղաքարին սպառնացող անպաշտպան խաղաքար, որը վերցնելու դեպքում խաղն ավարտում է պատ։ Առավել հաճախ «մահապարտ» ֆիգուրը շախ է հայտարարում հակառակորդի արքային, ինչը հանգեցնում է թույլ կողմին հավերժական շախի միջոցով խաղը հասցնել ոչ-ոքիի։ Շատ դեպքերում «մահապարտ» խաղաքար կարող է հանդիսանալ նավակը։

Օրինակ
------

Թագուհին նավակի դեմ վերջնախաղում ուժեղ կողմը շատ հաճախ հաղթող է դուրս գալիս։ Գծապատկեր 1-ում սև արքան գտնվում է դաշտի անկյունում, եթե չլինի իրենց նավը, ապա խաղը կավարտվի պատ։ Այդ պատճառով էլ նրանք շախերի միջոցով փորձում են ազատվել այդ նավակից։

 **1. … Նg6+ շախից հետո նավակը դառնում է «մահապարտ»**
  

**1. … Նg6+ 2. Թ:g6** պատ, կամ
**2. Աh5 Նg5+ 3. Աh4 Նg4+** և այդպես շարունակ։ Հենց սպիտակները վերցնեն նավակին խաղը կավարտվի պատ։ Սպիտակ արքան կարող է շարժվել h1-ից h6, իսկ սև նավակը կարող է հավերժական շախի միջոցով խաղը հասցնել ոչ-ոքիի։

Տես նաև
-------

* Պատ

Գրականություն
-------------

* Шахматы: энциклопедический словарь / гл. ред. А. Е. Карпов. — М.: Советская энциклопедия, 1990. — С. 37. — 621 с. — 100 000 экз. — ISBN 5-85270-005-3.

Ծանոթագրություններ
------------------

1. ↑  Ilja (2014-04-20)։ «Шахматный учебник онлайн: Пат. Бешеная фигура.»։ *Шахматный учебник онлайн*։ Վերցված է 2021-01-19
2. ↑  «Рубрика для начинающих. «Бешеная» ладья»։ *Шахматная Школа Онлайн* (ru-RU)։ 2019-08-18։ Վերցված է 2021-01-19
3. ↑  «БЕШЕНАЯ ФИГУРА»։ *Шахматный информационный ресурс*։ Վերցված է 2021-01-19
**Մոլոտոֆ**, կամ **«Մոլոտոֆ» պուդինգ** (պորտ.՝ Pudim Molotov), պորտուգալական խոհանոցի աղանդեր՝ ձվի սպիտակուցի և կարամելի հիման վրա պատրաստված պուդինգ։

Անվան պատմություն
-----------------

Այն բանից հետո, երբ ֆրանսիացի զորավար, Ֆրանսիայի մարշալ Ժան-Ժակ Պելիսիեն Ղրիմի պատերազմի ժամանակ գրավեց Մալախով կուրգանը (Սևաստոպոլի ռազմավարական կարևոր բարձունքը) և արժանացավ Մալախովի դուքսի (ֆր.՝ *duc de Malakoff*) կոչմանը, Վիեննայի հրուշականներում նրա պատվին ստեղծեցին շառլոտկայի նման աղանդեր՝ *Malakofftorte*։ Բայց Պալիսիեին դուր չեկավ պատերազմի ժամանակ աղանդերը պատրաստելու բարդությունը. դրա համար պահանջվում էին «սավոյարդի» թխվածքաբլիթներ, հարած սերուցք, բավարական կրեմ։ Այդ պատճառով բաղադրատոմսը պարզեցրին այնքան, որ բաղադրիչները հնարավոր լիներ գտնել ամենուր՝ շաքարավազ, ձվի սպիտակուց և ջուր։ Բացի այդ, պուդինգին տրվեց Մալախով կուրգանին նմանվող ձև։

20-րդ դարի առաջին կեսին այդ կարամելային պուդինգը Ֆրանսիայից հասավ Պորտուգալիա, որտեղ այն օրգանապես ձուլվեց պորտուգալական խոհանոցի ավանդույթներին։ Հետագայում՝ Երկրորդ համաշխարհային պատերազմի ժամանակ, երբ ԽՍՀՄ արտաքին գործերի նախարարն էր Վյաչեսլավ Միխայլովիչ Մոլոտովը, պորտուգալերենում հնչողության նմանության պատճառով աղանդերը ստացավ *«Մոլոտոֆ»* անունը։

Բաղադրատոմս
-----------

Պուդինգը պատրաստելու համար սկզբում շաքարավազից և ջրից պատրաստվում է կարամելը։ Այնուհետև հարվում են սպիտակուցները և այնտեղ ավելացվում է ավելի վաղ պատրաստված կարամելը։ Ստացված խառնուրդը դրվում է այն կաղապարի մեջ, որտեղ պատրաստվում էր կարամելը, այնուհետև թխվում է ջրային բաղնիքում ջեռոցում՝ մինչև դեսերտի վրա ոսկե կեղևի հայտնվելը։ Թխած պուդինգը սառչելուց հետո ցողում են մնացած կարամելով և մատուցում։

Տես նաև
-------

* Բաբա դե կամեյլու

Ծանոթագրություններ
------------------

1. 1 2  «Molotof | Receitas»։ *Pingo Doce* (պորտուգալերեն)։ Վերցված է 2022-12-25
2. 1 2  «Португальский десерт Молотоф — Pudim Molotov»։ *portuguesa.ru* (ռուսերեն)։ 13.12.2017 (չաշխատող հղում)
3. 1 2  «Pudim Molotov, uma doce sobremesa muito "guerreira"»։ *Iberismos* (pt-pt)։ 2018-03-04։ Վերցված է 2022-12-25
4. ↑  Mónica Rebelo (2017-02-24)։ «História e Receita do Pudim Molotof»։ *Cozinha Com Rosto* (pt-PT)։ Վերցված է 2022-12-25
**Նատալի Գուլե** (ֆր.՝ Nathalie Goulet, մայիսի 24, 1958(1958-05-24), Բուլոն Բիյանկուր), ֆրանսիացի քաղաքական գործիչ, Ֆրանսիայի Հանրապետության Սենատի պատգամավոր 2007 թվականից։ Նատալի Գուլեն ընտրվել է պատգամավոր Ֆրանսիայի հյուսիսում գտնվող Օրնի դեպարտամենտից։

Գուլեն հանդիսանալով «Ժողովրդավարների և անկախների միություն» կուսակցության անդամ, Ֆրանսիայի խորհրդարանում հանդես է գալի «Ցենտրիսների միություն» խմբակցության կազմում։ Արտաքին գործերի և պաշտպանության ուժերի հանձնաժողովի անդամ է։

Սենատում Գուլեն աջակցում է Իրանի հետ միջուկային բանակցություններին, ինչպես նաև պաղեստինցի և ադրբեջանցի փախստականների աջակցության հանձնառությանը։

Գուլեն աջակցել է Ֆրանսիայի կողմից Հայոց ցեղասպանության ճանաչման գործընթացին, միևնույն ժամանակ հանդես գալով Թուրքիայի և արաբական երկրների հետ Ֆրանսիայի հարաբերությունների կարգավորման և ընդլայնման դիրքերից։ Վերջինս քննադատական վերաբերմուն ունի արևմտյան ուժերի՝ Իրանի Իսլամական Հանրապետության նկատմամբ տարվող քաղաքական կուրսի հանդեպ։

Նատալի Գուլեն ժամանակի ընթացքում ձեռք է բերել Ֆրանսիայի օրենսդիրի ամենաթուրքամետ խորհրդարանականի համբավ։ 2016 թվականին՝ Քառօրյա պատերազմի ժամանակահատվածում, նա կոչ է արել ՄԱԿ-ի անվտանգության խորհրդին դատապարտել «Հայաստանի ագրեսիան ընդդեմ Ադրբեջանի»։ 2014 թվականին Ադրբեջանի նախագահ Իլհամ Ալիևի կողմից պարգևատրվել է «Ոսկե չինար» պարգևով։

2022 թվականին՝ Ուկրաինական ճգնաժամի և Ուկրաինայի դեմ Ռուսաստանի Դաշնության սանձազերծած պատերազմի համատեքստում, Նատալի Գուլեն պահանջել է դադարեցնել նեոնացիզմը Ուկրաինայում։

Ծանոթագրություններ
------------------

1. 1 2
2. 1 2 3  «Mme Nathalie Goulet, sénateur de l'Orne (Normandie) - Sénat»։ *www.senat.fr*։ Վերցված է 2022 թ․ նոյեմբերի 16
3. ↑  «French Senator Goulet Responds to Hetq Article: Says APA Incorrectly Translated Her Words»։ *Hetq.am* (անգլերեն)։ Վերցված է 2022 թ․ նոյեմբերի 16
4. ↑  «French senator calls on UN Security Council to condemn Armenian agression against Azerbaijan»։ *www.today.az*։ Վերցված է 2022 թ․ նոյեմբերի 16
5. ↑  «Французские сенаторы потребовали остановить неонацизм на Украине»։ *Lenta.RU* (ռուսերեն)։ Վերցված է 2022 թ․ նոյեմբերի 16

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Չափորոշչային վերահսկողություն | BNF: 169701515 · ISNI: 0000000451009021 · SUDOC: 174219342 · VIAF: 316738428 · WorldCat VIAF: 316738428 |

 |
Մամիկոն Ենգիբարյանը հայ քանդակագործ է, որն ապրում է Կենտրոնական Եվրոպայում (Բուդապեշտ/Վիեննա)։ Ծնվել է 1963թ. մայիսի 23-ին Երևանում։ Ավարտել է Թերլեմեզյանի անվան գեղարվեստի պետական քոլեջը, ինչպես նաև կուրսեր է անցել Սանկտ Պետերբուրգի Գեղարվեստի ակադեմիայում։ Ենգիբարյանը սկզբնական ճանաչում ստացել է *Թափառականները* (կամ՝ *Կատուները*) բրոնզե շարքի համար, որով նա մասնակցել է Վենետիկի Բիենալեին 1999թ․։ Ունեցել է բազմաթիվ անհատական ցուցահանդեսներ Հունգարիայում, ինչպես նաև խմբային ցուցադրություններ Ավստրիայում, Գերմանիայում, Ֆրանսիայում, Ֆինլանդիայում և ԱՄՆ-ում։

Ենգիբարյանը Բուդապեշտում ունի մի շարք հանրային քանդակներ, որոնցից ամենահայտին է Tumble Over- ը Գրեշամ պալատում է, որն այժմ քաղաքի կենտրոնում տեղակայված Four Seasons հյուրանոցն է։ Ենգիբարյանը ամերիկացի սենատոր Թոմ Լանտոշի արձանի հեղինակն է։ Արձանը բացվել է Բուդապեշտում 2018 թվականին։ Նրա շատ գործեր ընդգրկված են Իտալիայի, Հունգարիայի և ԱՄՆ-ի մասնավոր հավաքածուներում Archived 2021-01-09 at the Wayback Machine.։

Էթնո-ջազ երաժիշտ Դավիդ Ենգիբարյանի եղբայրն է։

Ներկայում բրոնզից բացի, աշխատում է արճիճով ու այլ միջոցներով։

Ծանոթագրություններ
------------------

1. ↑  «Mamikon Yengibarian – Sculptures»։ *www.yengibarian.com*։ Վերցված է 2021 թ․ հունվարի 7
Ճախրուղի Պանդա այգում, Ռոզա Խուտոր լեռնային հանգստավայրում
**Ճախրուղի**՝ վայրէջք պողպատյա մալուխներով՝ ձգողական ուժերի կիրառմամբ, հատուկ սարքի օգնությամբ, որտեղ օգտագործվում են աղյուսներ։ Դրանով զբաղվում են որպես արկած, զվարճանք կամ ադրենալին ստանալու համար։

Պատմություն
-----------

Մալուխներից կամ պարաններից կազմված, տեղադրված երկու կետերի միջև, նման սարքերը մարդկությանը հայտնի էր վաղ ժամանակներից։ Նրանց հաճախ օգտագործվել են մարդկանց և բեռների տեղափոխման համար՝ անդունդի, գետերի ինչպես նաև անանցանելի տարածքների (հեռավոր Չինաստանի շրջաններում, Կոստա Ռիկայի արևադարձային անտառներում և Ավստրալիայի քիչ բնակված շրջաններում) վրայով։

Նման սարքեր և հարմարանքներ տարբեր երկրներում ունեին տարբեր անուններ՝ Ալպերում իրանց անվանում են տիռոլյան անցում (անգլ. Tyrolean crossing, Tyrolean traverse), ուրիշ տեղերում «թռչող աղվես» (անգլ. Flying fox) կամ «ուժեղ հակում» (անգլ. inclined strong)։ Հերբերտ Ուելսի 1897 թվականի «Անտեսանելի մարդը» վեպում հիշվում է ուժեղ հակում, որպես Հոգիների օրվա հատված։

Աշխարհի ամենաերկար ճախրուղիները
-------------------------------

* 2012 թվականին Նեպալի ZipFlyer-ը (կառավարվում է HighGround Adventures-ի կողմից) եղել է աշխարհի ամենաթեք ճախրուղին (առավելագույնը 56% թեքությամբ)։ Այժմ զբաղեցնում է 2 տեղը, բայց շարունակում է մնալ ամենաբարձրը աշխարհում (650մ)։
* 2015 թվականի ամենաերկար ճախրուղին եղել էր Մեքսիկայի «Parque de Aventura Barrancas del Cobre»-ն։ Նա ունի 2545 մետր երկարություն։
* 2015 թ սեպտեմբերի 19-ին աշխարհի ամենաթեք ճախրուղին բացվել է Լատվալիցա Բրատով Գորիեշում, Սլովակիայի Պլոտիկայում թռչող բլրի վրա։ Նրա երկարությունը 566 մետր է, իսկ բարձրությունը՝ 202 մետր։ Այն ունի միջինը 38.33% և առավելագույնը՝ 58.6% թեքություն։

Հետաքրքիր փաստեր
----------------

Եվրոպայում ամենաերկար ճախրուղին ունի ընդամենը 1600 մետր երկարություն։

Ծանոթագրություններ
------------------

1. ↑  «զիփլայն - ճախրուղի»։ *ՀՀ Լեզվի կոմիտե | Language committee of RA* (en-US)։ Վերցված է 2022 թ․ հունվարի 19
2. ↑  Доступные каникулы. Бизнес-журнал, 20011Ю № 9
**Նիսիրոս** (հուն․՝ Νίσυρος), կղզի Եգեյան ծովում, պատկանում է Հունաստանին։

Մանդրակի, կղզու ամենախոշոր բնակավայրը

Աշխարհագրություն
----------------

Մտնում է Դոդեկանես (Հարավային Սպորադներ) կղզեխմբի մեջ։ Գտնվում է Կոս և Տիլոս կղզիների միջև։ Կղզին ունի 8 կմ տրամագիծ և զբաղեցնում է մոտ 41,6 կմ² տարածք։ Նիսիրոս կղզին գրեթե կլոր է։ Ռելիեֆը լեռնային է։ Կղզու վրա գտնվում է համանուն հրաբուխը, որը Եվրոպայի ակտիվ հրաբուխներից մեկն է։ 12 տարի առաջ հրաբուխը հուր էր փչում։ Վերջին ժայթքումը տեղի է ունեցել մոտ 700 տարի առաջ (1888 թվական)։ Հրաբուխն ունի 5 խառնարան, որոնցից ամենախոշորը և ամենահայտնին Ստեփանոսն է։

Բնակչություն
------------

2011 թվականի մարդահամարի դրությամբ բնակչության թիվը կազմում էր 1008 մարդ։ Բնակչության խտությունը` 20 մարդ/կմ²։ Բնակչությունը հիմնականաում կենտրոնացված է վարչական կենտրոնում։ Կղզու հիմնական բնակավայրը և նավահանգիստը Մանդրակի բնակավայրն է։ Տուրիզմն այստեղ այնքան լավ զարգացած չէ, ինչպես Հունաստանի այլ կղզիներում։

Պատկերասրահ
-----------

* Մանդրակիի փողոցըՄանդրակիի փողոցը
* Ստեփանոս, հրաբուխի ամենամեծ խառնարանըՍտեփանոս, հրաբուխի ամենամեծ խառնարանը
* Լուսանկար` թռչնի բարձրությունիցԼուսանկար` թռչնի բարձրությունից
* 
* Պանագիա Սպիլիանի եկեղեցինՊանագիա Սպիլիանի եկեղեցին
* Հրապարակ Նիկիա գյուղումՀրապարակ Նիկիա գյուղում
*

Քույր-քաղաքներ
--------------

* Կիպրոսի Հանրապետություն Լապիտոս, Կիպրոս

Տես նաև
-------

* Հունաստանի հրաբուխների ցանկ

Ծանոթագրություններ
------------------

1. ↑  «City of Nisyros»։ *Municipality of Nisyros*։ Վերցված է 2008-01-22
2. ↑  Global Volcanism Program. Smithsonian Institution.

Արտաքին հղումներ
----------------

* Official website
* Volcano World: Nisyros, Greece Archived 2012-04-23 at the Wayback Machine.
* Photoblog from bRandSboRg.CoM Archived 2021-04-27 at the Wayback Machine.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · Open Directory Project |
|  |
| Բառարաններ և հանրագիտարաններ | Դասական հնությունների իրական բառարան · Մեծ նորվեգական |
|  |
| Չափորոշչային վերահսկողություն | GND: 4042374-8 · NKC: ge603435 · VIAF: 242981598 · WorldCat VIAF: 242981598 |

 |
**Մոհամմադ Միրմոհամմադի** (անգլ.՝ Mohammad Mirmohammadi, 1948, Ղոմ, Իրան - մարտի 2, 2020(2020-03-02), Թեհրան, Իրան), իրանցի պահպանողական քաղաքական գործիչ, որը ծառայում էր որպես Իրանի գլխավոր առաջնորդ Այաթոլլա Ալի Խամենեիի ավագ խորհրդական և Նպատակահարմարության խորհրդի անդամ։ Նա եղել է Իրանի 6-րդ և 7-րդ խորհրդարանների անդամ Ղոմից։ Մոհամմադը եղել է Իսլամական հանրապետության կուսակցության կենտորնական խորհրդի անդամ, եղել է Իրանի աշխատակազմի ղեկավար Այաթոլլա Ալի Խամանեիի և Ալի Ակբար Հաշեմի Ռաֆսանջանիի նախագահությունների ժամանակ և Իսլամական քաղաքակրթության կուսակցության գլխավոր քարտուղարը։

Կենսագրություն
--------------

Մոհամմադը ծնվել է Ղոմում, Իրանում, 1948 թվականին։ Եղել է բարձրաստիճան հոգևորական Մուսա Շուբաիրի Ժանչանի հորեղբայրը։

Մոհամմադը նշանակվել է Նպատակահարմարության խորհրդի անդամ 2017 թվականի օգոստոսին։ Մոհամմադը մահացել է COVID-19-ից, 2020 թվականի մարտի 2-ին, 71 տարեկան հասակում։

Այդ ժամանակ նա եղել է Իրանի ղեկավարության ամենաբարձրաստիճան պաշտոնյա, որը մահացել է կորոնավիրուսից։ Նրա մայրը նույնպես մահացել է COVID-19-ից։

Ծանոթագրություններ
------------------

1. 1 2
2. ↑  «Expediency Council member Mohammad Mirmohammadi dies»։ *Tehran Times*։ 2 March 2020
3. 1 2 3  IFP Editorial Staff (2 March 2020)։ «One More Iranian Official Dies of COVID-19»։ *Iran Front Page*
4. ↑  Bostock Bill (3 March 2020)։ «A member of the inner circle of Iran's Supreme Leader died of the coronavirus, as the country records more deaths than anywhere outside China»։ *Business Insider*
5. ↑  Raymond Adam K. (2 March 2020)։ «A Top Iranian Government Official Has Died of Coronavirus»։ *Intelligencer*
**Նատալյա Գոցի** (ուկրաիներեն՝ Наталія Гоцій, հուլիսի 10, 1985(1985-07-10), Ուկրաինա), նորաձևության ուկրաինացի մոդել և հեռուստատեսային անձ։ Նա Աշխարհի Ֆորդ սուպերմոդելի 2004 թվականի հաղթողն է։

Աշխատանք
--------

Գոցին հայտնվել է ֆրանսիական «Elle» և իտալական «Մերի Քլեր» ամսագրերի շապիկներին, որպես մոդել հանդես է եկել Բեհնազ Սարաֆփուրի, Քրիստիան Լակրուայի, Դիանա ֆոն Ֆյուրստենբերգի, Դիորի, Դոլչե և Գաբանայի, Դրիս վան Նոթենի, Գուչիի, Օսկար դե լա Ռենտայի, Վալենտինոյի, Վիվիեն Վեստվուդի, Մարկ Ջեյկոբսի, Ադոլֆո Արաիզայի և այլոց համար։

Նորաձևության ոլորտում երկար բացթողումների և ավագ որդու ծնունդից հետո Գոցին հանդես է եկել խմբագրական աշխատանքով։ Նա կարճ կամեոյով երևում է 2009 թվականի Victoria's Secret-ի նորաձևության շոուի հոլովակում, իսկ ընկերության հետ նա աշխատել էր 2006 թվականին։ Նրա հայտնվելը ենթադրություններ է առաջ բերել, որ շուտով նախատեսվում է վերադարձ։

2019 թվականին նա ներկայացրել է *Podium* ռեալիթի հեռուստատեսային ծրագիրը, ինչը *American Project Runway*-ի ուկրաինական տարբերակն էր։

2020 թվականից ունի անձնական յություբյան ալիք, որտեղ խոսում է մոդելային աշխատանքի, նորաձևության, սեփական խնդիրների մասին։

Խնդիրներ
--------

Մոդելների անբնական նիհարության և կանանց մարմնի պատկերման վրա նրանց ազդեցության հետ կապված մոդելների նկարները տարածվել են ամբողջ աշխարհի զանգվածային լրատվամիջոցներում։ Գոցին դարձել է այդ խոսակցությունների թիրախ։ 2007 թվականի Գի Լարոշի գարնանային ցուցադրության ժամանակ նրա՝ ազատ, ոսկորները ցուցադրող շապիկով նկարները դարձել են նորմայից ցածր քաշ ունեցող մոդելների ակնառու օրինակներ, ինչը հաճախ էր հանդիպում այդ տարիների նորաձևության մոդելային աշխարհում։ Այս նկարները ցույց էին տալիս նրա մաշկի տակ գտնվող ցցված ոսկորները, ինչը բնութագրական չէր առողջ մարդուն։ Գոցին հերքել է ուտելու խանգարում ունենալու մասին պնդումները։ Նա նաև նշել է, որ մոդելային արդյունաբերության մյուս ուկրաինացի աղջիկները ոչնչով չեն տարբերվում իրենից, և որ ինքը դարձել է լուսանկարների մշակման զոհ։ Արդյունքում Գի Լարոշի ցուցադրության նկարներից հետո Գոցին դժվարացել է գտնել մոդելային աշխատանք։

Ավելի ուշ՝ 2021 թվականին, նա ընդունել է, որ մոդելային տարիներին ունեցել է անորեքսիա և բուլիմիա։

Ծանոթագրություններ
------------------

1. ↑  Nataliya Gotsiy at the Fashion Model Directory
2. ↑  «Project Runway in Ukraine»։ *fashionweek.ua*։ 2018-10-02։ Արխիվացված է օրիգինալից 2019-02-01-ին։ Վերցված է 2019-01-31
3. ↑  «Nataliia Gotsii - YouTube»։ *www.youtube.com*։ Վերցված է 2021-03-26
4. ↑  «Archived copy»։ Արխիվացված է օրիգինալից 20 December 2008-ին։ Վերցված է 2009-12-26  `|df=` պարամետրը գոյություն չունի (օգնություն); `|url-status=` պարամետրը գոյություն չունի (օգնություն)
5. ↑  «Archived copy»։ Արխիվացված է օրիգինալից 26 July 2011-ին։ Վերցված է 2010-09-26  `|df=` պարամետրը գոյություն չունի (օգնություն); `|url-status=` պարամետրը գոյություն չունի (օգնություն)
6. ↑  Nussbaum, Emily (2007-02-18)։ «The Incredible Shrinking Model»։ New York Magazine։ Վերցված է 2009-12-26
7. ↑  «Exclusive! How we fought these ilnesses? Bulimia, Anorexia, ED»։ 2021-01-28։ Վերցված է 2021-02-01

Արտաքին հղումներ
----------------

|  |  |
| --- | --- |
|  | Նատալյա Գոցի Վիքիպահեստում |

* Photos of Nataliya Gotsiy at style.com
**Միլթոն Էրվին Քալ** (անգլ.՝ Milton Erwin Kahl, մարտի 22, 1909(1909-03-22), Սան Ֆրանցիսկո, Կալիֆոռնիա, ԱՄՆ - ապրիլի 19, 1987(1987-04-19), Mill Valley, Մարին շրջան, Կալիֆոռնիա, ԱՄՆ), ամերիկացի անիմատոր, որն աշխատել է Դիսնեյի ստուդիայում, Դիսնեյի ինը ծերուկներից մեկը։

Կենսագրություն
--------------

Միլթոն Քալը ծնվել է 1909 թվականի մարտի 22-ին Սան Ֆրանցիսկոյում, որտեղ սովորել է սովորական դպրոցում։ Ավագ դպրոցը թողել է, որպեսզի կատարի իր վաղեմի երազանքը՝ դառնալ ամսագրի նկարազարդող կամ ծաղրանկարիչ։

Զբաղվել է լուսանկարների ռետուշմամբ և մակետների սոսնձմամբ ներկայումս գոյություն չունեցող «Oakland Post-Enquirer»-ում, իսկ հետո՝ «San Francisco Bulletin»-ում։ Դրանից հետո բացել է իր սեփական արվեստանոցը, սակայն Մեծ ճգնաժամի պատճառով ստիպված է եղել փակել այն։

Մի անգամ տեղական կինոթատրոնում Միլթը տեսել է Walt Disney-ի «Երեք խոզուկները» մուլտֆիլմը և հիացել իր տեսածով։ Դիսնեյի ստուդիայում Միլթ Քալին ընդունել են 1934 թվականի հունիսին որպես անիմատորի օգնական։ Նա սկզբում օգնել է կարճամետրաժ մուլտֆիլմերի արտադրության գործերում, ինչպիսիք են՝ «Միկիի կրկեսը» (անգլ.՝ Mickey’s Circus), «Միայնակ ուրվականներ» (անգլ.՝ Lonesome Ghosts) և «Անճոռնի ճուտիկը» (անգլ.՝ The Ugly Duckling)։

Միլթ Քալի գործընկերները նշել են, որ նա ունեցել է նկարելու արտասովոր ունակություններ, թեև չի ավարտել հատուկ ուսումնական հաստատություններ։ Միլթ Քալին վստահել են կերպարների մշակումը։ Օրինակ՝ նա մշակել է Փիթեր Փենի, «Ալիսան հրաշքների աշխարհում» մուլտֆիլմի Ալիսայի, «Քնած գեղեցկուհին» մուլտֆիլմի հերոս արքայազն Ֆիլիպի, Բեմբիի, «Հարավի երգը» մուլտֆիլմի Եղբայր նապաստակի և Եղբայր արջի կերպարները և այլն։

Միլթ Քալն ստուդիայում աշխատել է 40 տարի և թոշակի է անցել 1976 թվականին։ Մահացել է Միլլ Վելլի փոքրիկ քաղաքում 1987 թվականի ապրիլի 19-ին։ 1987 թվականին հետմահու պարգևատրվել է «Դիսնեյի լեգենդներ» մրցանակով։

Ծանոթագրություններ
------------------

1. 1 2 3 4 5 6 7 8 9  Kahl, Milton Erwin (Milt) // Who's Who in Animated Cartoon: An International Guide to Film and Television's Award-Winning and Legendary Animators — NY: Hal Leonard LLC, 2006. — ISBN 978-1-55783-671-7
2. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
3. ↑  Disney Animation: The Illusion of Life — NY: Abbeville Press, 1981. — P. 167.
4. ↑  Barrier Michael (2011-03-30)։ «An interview by Michael Barrier and Milton Gray»։ michaelbarrier.com։ Վերցված է 2015-05-07

Արտաքին հղումններ
-----------------

* Milt Kahl Internet Movie Database կայքում
* Disney Legends
* Միլթ Քալը rarebit.org կայքում

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · Internet Movie Database · ԿինոՊոիսկ · WikiTree |
|  |
| 

|  Չափորոշչային վերահսկողություն |
| --- |
|  |
| BIBSYS: 9039382 · BNE: XX1754424 · BNF: 14109702p · GND: 128033813X · ISNI: 0000000066386904 · LCCN: no2008091029 · NTA: 071782567 · VIAF: 14980058 · ULAN: 500115889 · WorldCat VIAF: 14980058 |

 |

 |
**Նկարիչ Մ․Ս․Սարյանի դիմանկար** (ռուս.՝ Портрет художника М.С. Сарьяна), ռուս խորհրդային նկարիչ, ԽՍՀՄ ժողովրդական նկարիչ Պավել Կորինի կտավը, որը պատկերում է հայ մեծանուն նկարիչ Մարտիրոս Սարյանին։ Ստեղծվել է 1956 թվականին, պահվում է Մոսկվայի Տրետյակովյան պատկերասրահում (գույքահամար՝ ЖС-166)։

Պատմություն
-----------

Մարտիրոս Սարյանի դիմանկարը Պավել Կորինը ստեղծել է, երբ նրան տեսել է նիստերից մեկի ժամանակ և տպավորվել ինչպես Մարտիրոս Սարյանի անհատականությամբ, այնպես էլ նրա արտաքինի գեղարվեստական արտահայտչությամբ։

Կորինը դիմանկարը ստեղծել է Սարյանի՝ Կարմանիցկի նրբանցքում գտնվող արվեստանոցում։ Նկարչին նա պատկերել է նրա աշխատանքների ֆոնին՝ դրանք ներառելով ոչ միայն կտավի գունային և կոմպոզիցիոն կառուցվածքում, այլև հարգանքի տուրք մատուցելով Մարտիրոս Սարյանի ստեղծագործությանը։

Տրետյակովյան պատկերասրահը, որտեղ պահվում է կտավը, այն ձեռք է բերել հեղինակից 1957 թվականին։

Նկարագրություն
--------------

Դիմանկարի համար Կորինն ընտրել է գրեթե քառակուսի կտավ և կոմպոզիցիան կառուցել է նրա անկյունագծով։ Սարյանը պատկերված է կիսադիմի, և նրա մարմինը զբաղեցնում է նկարի գրեթե ողջ բարձրությունը։ Նրա մարմինն ու գլուխը ուրվագծող բարդ, դինամիկ գիծը սահմանում է կոմպոզիցիոն առանցքը։ Դիմանկարը ստեղծված է հանգիստ գորշ-սև գունային գամմայով, որն աշխուժացնում են Սարյանի վերևում գտնվող կտավի վրայի վառ կարմիր բծերը, որոնք համահունչ են նկարչի փողկապին, և բնապատկերի կապույտ երանգները, որոնք ներդաշնակ են նրա վերնաշապիկին։

Ինչպես հաճախ է պատահում Պավել Կորինի դիմանկարներում, նա առաջին պլան է մղում մարդու ներքին, խոր էությունը, նույնիսկ եթե պատկերված մարդն առաջին հայացքից նման չէ բոլորին ծանոթ կերպարին։ Այդպես է նաև Մարտիրոս Սարյանի կերպարը, որը բոլորին հայտնի էր որպես մեղմ ու բարեսիրտ անձնավորություն։ Պավել Կորինն ընդգծել է ոչ թե նրա արտաքին փափկությունը, այլ նկարչի ներքին ուժը, նրա ստեղծարար էությունը, ստեղծագործական ականավոր կամքը։

Ծանոթագրություններ
------------------

1. 1 2 3 4 5 6  «Портрет художника М.С. Сарьяна»։ *my.tretyakov.ru* (ռուսերեն)։ Վերցված է 2023 թ․ մայիսի 5
2. ↑  «Корин Павел Дмитриевич - биография художника. Галерея Артпанорама»։ *www.artpanorama.su*։ Վերցված է 2023 թ․ մայիսի 5

Արտաքին հղումներ
----------------

* Դիմանկարը՝ Ռիա Նովոստի Մեդիաբանկում
**Նարեկ Սերոբյան** (ապրիլ 9, 2001, Երևան - հոկտեմբեր 13, 2020, Հադրութ), Արցախի պաշտպանության բանակի զինծառայող, Արցախյան քառասունչորսօրյա պատերազմի մասնակից, Արցախի «Մարտական ծառայության» մեդալակիր, Հայերեն Վիքիպեդիայի խմբագիր։

Կենսագրություն
--------------

### Կյանք և ուսում

Ծնվել է 2001 թվականի ապրիլի 9-ին Երևանում՝ Արմեն Սերոբյանի և Ռայա Սերոբյանի ընտանիքում։

2007 թվականին ընդունվել է Րաֆֆու անվան թիվ 36 հիմնական դպրոցը։ 2019 թվականին ավարտել է Մանուել Քաջունու թիվ 54 ավագ դպրոցը։

2019 թվականին ընդունվել է Երևանի պետական համալսարանի ինֆորմատիկա և կիրառական մաթեմատիկայի ֆակուլտետ և անմիջապես զորակոչվել ԱՀ ՊԲ։

### Զինվորական ծառայություն

Նարեկ Սերոբյանը զորակոչվել է բանակ 2019 թվականի հուլիսի 1-ին Նոր Նորքի թիվ 3 զինկոմիսարիատից։

Ծառայության անցել է Գյումրիի հակատանկային ուսումնական զորամասում, այնուհետև՝ Արցախի Հանրապետության Պաշտպանության բանակում՝ Հադրութի զորամասում։

### Արցախյան պատերազմ

Սեպտեմբերի 27-ին՝ առավոտյան 7:00-ի շրջակայքում, երբ սկսվել է պատերազմը, Նարեկը եղել է սահմանին՝ խրամատում։ 16 օր Վարանդայի (Ֆիզուլի) առաջնագծում համառ պայքար է մղել թշնամու դեմ, օգնել դուրս բերել վիրավոր ընկերներին, կատարել բարդ մարտական խնդիրներ և հոկտեմբերի 13-ին թշնամու ԱԹՍ հարվածից ծանր բեկորային վիրավորում ստացել կրծքավանդակի հատվածում։ Հոսպիտալ տեղափոխելու ճանապարհին Նարեկ Սերոբյանը կնքել է իր մահկանացուն։ 

### Պարգևներ

2021 թվականի փետրվարի 18-ին Նարեկ Արմենի Սերոբյանը ԱՀ նախագահ Արայիկ Հարությունյանի հրամանագրով պարգևատրվել է «Մարտական ծառայություն» մեդալով։

### Հուղարկավորություն

Հուղարկավորությունը տեղի է ունեցել Եռաբլուր զինվորական պանթեոնում նոյեմբերի 16-ին։

Ծանոթագրություններ
------------------

1. ↑  «5 տարեկան Նարեկը, լսելով՝ ինչպես է Մասիս սարը մնացել թուրքերին՝ ասաց, որ Մասիսը Հայաստան է բերելու։ Հարցին՝ ոնց ես մեծ սարը հայրենիք բերելու , ասաց... Արցախում զո հված Նարեկ Սերոբյանի մասին»։ *NEWS FROM MEDIABLOG* (ru-RU)։ 2021 թ․ հունվարի 22։ Վերցված է 2021 թ․ օգոստոսի 19
2. ↑  «Մասիս սարը Հայաստան եմ բերելու․․․ Պետք է ապրես ներկայով, տվյալ օրով․ ոչ ոք չգիտի, թե ինչ է պատրաստել կյանքը իր համար վաղը՝ ասում էր Նարեկը»։ *Info Armenia*։ 8 Հունվարի, 2021
**Միխել Վարգա** (ծնվ. **Բալաշ Նագի**, 1927, Կեչկեմետ, Հունգարիա - օգոստոսի 23, 2015(2015-08-23), Carmaux), հունգարացի և ֆրանսիացի տրոցկիստ ակտիվիստ։

Վարգան եղել է Աշխատող երիտասարդների միության՝ Հունգարիայի Աշխատողների կուսակցության ակտիվ անդամ, որտեղ համարվել է ինտելեկտուալ։ Նա եղել է այն խմբի մասը, որը 1954 թվականին նախաձեռնել է Պետոֆի խումբը՝ Մաթիաս Ռակոշիին ընդդիմանալով։ Երբ այն վերածնվեց 1956 թվականին, նա դարձավ Ժամանակավոր բյուրոյի քարտուղարի տեղակալ։ Այդ ժամանակվա ազդեցիկ խումբը փորձում էր ճնշել Հունգարական հեղափոխությունը՝ վախենալով բռնությունից։

Հեղափոխության ավարտից հետո Վարգան փախավ Ավստրիա, ապա՝ Փարիզ, որտեղ Պիեր Բրուեի հետ քննարկումներից հետո նա դարձավ տրոցկիստ և այլ աքսորյալների հետ հիմնադրեց Հունգարիայի Հեղափոխական սոցիալիստների լիգան։ Նա միացավ Միջազգային կոմունիստական կազմակերպությանը 1962 թվականին և 1963 թվականին իր լիգան կապվեց Չորրորդ ինտերնացիոնալի միջազգային կոմիտեին։

1972 թվականին Միջազգային կոմունիստական կազմակերպությունը որոշեց լքել Չորրորդ ինտերնացիոնալի միջազգային կոմիտեն և նրա փոխարեն հիմնեց Չորրորդ ինտերնացիոնալի վերակառուցման կազմակերպական կոմիտեն։ Վարգան սկզբնապես Միջազգային կոմունիստական կազմակերպության կողմից էր, բայց շուտով այն բանից հետո, երբ նա վիճեց նրանց հետ, նա հեռացվեց։ Հաջորդ տարի նա հիմնադրեց Չորրորդ ինտերնացիոնալի վերակառուցման միջազգային լիգան։ Միջազգային կոմունիստական կազմակերպությունը հաստատում էր, որ նա եղել է ԿՀՎ գործակալ, իսկ «Աշխատանքային պայքար», «Կոմունիստական հեղափոխականների լիգա» և «Միջազգային սպարտակացի» կազմակերպությունները նման փաստեր չեն գտել։

Ծանոթագրություններ
------------------

1. ↑  Pavlovic Radoslav (օգոստոսի 25, 2015)։ «Balazs Nagy est mort»։ *Lutte des classes : Tribune française de workers international*։ էջ 1։ Վերցված է հոկտեմբերի 5, 2015
2. ↑  "The Hungarian Revolution 1956 - Part 1 Archived 2018-06-29 at the Wayback Machine.", *Permanent Revolution*, October 2006
3. 1 2 3  The Present Day Relevance of the Transitional Programme, *Revolutionary History* Vol.3 No.1
4. 1 2 3  Robert Jackson Alexander, *International Trotskyism, 1929-1985*

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BNF: 16511905h · GND: 1089867786 · ISNI: 0000000120595978 · LCCN: no00069840 · NTA: 100808484 · NSZL: 000000020860 · SUDOC: 129814474 · VIAF: 66000913 · WorldCat VIAF: 66000913 |

 |

 |
**Մինա Մասուդ** (անգլ.՝ Mena Massoud, եգիպտ. արաբ` مينا مسعود, սեպտեմբերի 17, 1991(1991-09-17), Կահիրե, Եգիպտոս), եգիպտացի ծագումով կանադացի դերասան։

Վաղ կյանք
---------

Մասուդն ծնվել է Եգիպտոսի մայրաքաղաք Կահիրեյում քրիստոնյաների ընտանիքում։ Ունի երկու ավագ քույր։ Նրա ընտանիքը տեղափոխվել է Կանադա, երբ նա եղել է երեք տարեկան։ Նա նշում է, որ իր ընտանիքի քրիստոնյա լինելն է ստիպել նրանց արտագաղթել իսլամադավան մեծամասնություն ունեցող Եգիպտոսից․ «Մենք Ղպտի քրիստոնյաներ ենք։ Իմ ծնողները պարզապես զգացին, որ այնտեղ ապրելն մի փոքր վտանգավոր էր դառնում երբ ես մեծանում էի և նրանք ուզեցան ավել լավ կյանք ստեղծել ընտանիքի համար։ Այդ պատճառով որոշեցին արտագաղթել»։

Կարիերա
-------

Մասուդն իր դերասանական կարիերան սկսել է 2011 թվականին՝ նկարահանվելով «Նիկիտա» և «Մարտական հիվանդանոց» հեռուստասերիալների մեկական էպիզոդներում։ Նա հետագանում ավելի մեծ դերեր ստացավ «Բաց սիրտ» (2015) և «Ջեք Ռայան» (2018) հեռուստասերիալներում։

2017 թվականին հայտնի դարձավ, որ Մասուդն ընտրվել է որպես Ալադինի դերակատար Ուոլթ Դիսնեյի համանուն ֆիլմում նկարահանվելու համար, որի պրեմիերան կայացավ 2019 թվականին։ Խոսելով այդ դերի մասին, Մասուդն ասել է․ «Ես շատ ոգևորված էի վերջապես խաղալու այնպիսի դեր, որը ահաբեկիչ չէր և չուներ որևէ բացասական կապ իր հետ։ Սա շատ դրական, ոգեշնչող ֆիլմ ու կերպար է և ես շատ ոգևորված եմ վերջապես նկարահանվելու այսպիսի մի բանում»։

Անձնական կյանք
--------------

Մասուդն բուսակեր է և վարում է բուսակերների համար նախատեսված համացանցային հաղորդում, որը կոչվում է «Evolving Vegan»:

Ծանոթագրություններ
------------------

1. ↑  ČSFD (չեխերեն) — 2001.
2. 1 2  «Mena Massoud on the making of 'Aladdin', starring opposite Will Smith», *ABC News*, Մայիսի 24, 2019, վերցված է Սեպտեմբերի 16, 2019
3. ↑  «Aladdin Breakout Star Mena Massoud: 'People Who Look Like Me Struggle to Get Roles'»։ *People*։ 2019 թ․ մայիսի 24։ Վերցված է 2019 թ․ սեպտեմբերի 16
4. ↑  «Mena Massoud On Being 'Aladdin'», *NPR*, May 26, 2019, վերցված է Սեպտեմբերի 16, 2019
5. ↑  «Who is Mena Massoud? Meet Disney's new Aladdin»։ *Entertainment Weekly*։ 2017 թ․ հուլիսի 15։ Վերցված է 2019 թ․ սեպտեմբերի 16
6. ↑  «Mena Massoud Cast as Aladdin in Disney's Live-Action Reboot»։ *E!*։ 2017 թ․ հուլիսի 15։ Վերցված է 2019 թ․ սեպտեմբերի 16
7. ↑  «7 Things You Need to Know About Aladdin's Mena Massoud»։ *E!*։ 2017 թ․ հուլիսի 15։ Վերցված է 2019 թ․ սեպտեմբերի 16
8. ↑  «Disney's Vegan 'Aladdin' Actor Mena Massoud Launches Plant-Based Food Travel Show 'Evolving Vegan'», *LIVEKINDLY*, Հոկտեմբերի 8, 2018, վերցված է Սեպտեմբերի 16, 2019

Արտաքին հղումներ
----------------

* Մինա Մասուդն Internet Movie Database կայքում
**Վիկտորյա (Վիկի) Մովսիսյան-Լամորելլո** (անգլ.՝ Victoria (Vicki) Movsessian-Lamoriello, նոյեմբերի 6, 1972(1972-11-06), Կոնկորդ, Միդլսեքս շրջան, Մասաչուսեթս, ԱՄՆ), ամերիկահայ հոկեյիստուհի, պաշտպան, աշխարհի առաջնության կրկնակի արծաթե մեդալակիր (1994, 1997), օլիմպիական չեմպիոն (1998)։

Կենսագրություն
--------------

Վիկտորյա Մովսեսյանը ծնվել է 1972 թվականի նոյեմբերի 6-ին Կոնկորդում (Մասաչուսեթս, ԱՄՆ)։ Սկզբում զբաղվել է գեղասահքով, այնուհետև տեղափոխվել է տափօղակով հոկեյ։ Խաղացել է Ուսանողական սպորտաձևերի ազգային ասոցիացիայի «Պրովիդենս Ֆրիարս» ակումբում։

1994-1998 թվականներին եղել է ԱՄՆ-ի կանանց հավաքականի անդամ, 1994 և 1997 թվականներին դարձել է աշխարհի առաջնության արծաթե մեդալակիր, իսկ 1998 թվականին նվաճել է Նագանոյի Օլիմպիական խաղերի ոսկե մեդալը։ Այդ մրցաշարում նա դարձել է մեկ գոլի հեղինակ՝ առաջին խաղափուլի սկզբնամասում գրավելով Ֆինլանդիայի հավաքականի դարպասը։

Անձնական կյանք
--------------

Մարզական կարիերան ավարտելուց հետո ամուսնացել է «Նյու Ջերսի Դևիլս» ֆարմ-ակումբի գլխավոր մենեջեր Քրիս Լամորելլոյի հետ, տեղափոխվել է Ռոդ Այլենդ, մեծացնում է երկու երեխա։

Ծանոթագրություններ
------------------

1. 1 2  «Olympedia – Vicki Movsessian»։ *www.olympedia.org*։ Վերցված է 2021-06-03
2. 1 2 3  «Vicki Movsessian at eliteprospects.com»։ *www.eliteprospects.com* (անգլերեն)։ Վերցված է 2021-06-03
3. ↑  «Winter Olympic Games 1998 Nagano»։ *hokej.sfrp.cz*։ Վերցված է 2021-06-04

Արտաքին հղումներ
----------------

* Վիկտորյա Մովսիսյանի էջը sportsline.com կայքում
* Վիկտորյա Մովսիսյան – օլիմպիական վիճակագրությունը *Sports-Reference.com* կայքում (անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Elite Prospects (խաղացող) |

 |
Անվան այլ կիրառումների համար տե՛ս՝ Նեում (այլ կիրառումներ)

**Նեում** (բոս․՝  և խորվ.՝ Neum, սերբ.՝ Неум), քաղաք Բոսնիա և Հերցեգովինայում։ Համարվում է համանուն համայնքի վարչական կենտրոնը։ Մտնում է Բոսնիա և Հերցեգովինայի Դաշնության կազմում։

Ըստ 2013 թվականի մարդահամարի տվյալների՝ քաղաքի բնակչությունը կազմում է 1 993 մարդ։

Աշխարհագրություն
----------------

Նեումը Բոսնիա և Հերցեգովինայի միակ բնակավայրն է, որը ելք ունի դեպի Ադրիատիկ ծով։ Այն տեղակայված է պետության հարավային հատվածում՝ Բոսնիա և Հերցեգովինայի Դաշնությունում։ Հյուսիսում և հարավում սահամանակցում է խորվաթական Դուբրովնիկ Ներետվայի հետ։ Նեումի ձգվածությունը մինչև խորվաթական սահմանները կազմում է 9 կմ։

Կլիմա
-----

Շնորհիվ նրա ծովափնյա տեղադրությանը, Նեումը համարվում է պետության ամենատաք բնակավայրը՝ մերձարևադարձային միջերկրածովյան կլիմայով։ Տեղումների տարեկան միջին քանակը կազմում է 1000 մմ։ Մաքուր ծովը և շարունակ ամառը Նեումին դարձրել են հայտնի հանգստավայր։

Պատմություն
-----------

Ստեչակը Նեումում
Տարածքը, որի վրա տեղակայված է Նեումը, հին և միջին ժամանակներում հարուստ պատմական իրադարձությունների արդյունքում մեկ հզորագույն միջերկրածովյան տերությունից փոխանցվել է մյուսին։ XIV դարում եղել է Դուբրովնիկի հանրապետության կազմում, բայց 1699 թվականին, Օսմանյան կայսրության համար անհաջող պատերազմից հետո, Կառլովիցի հաշտության պայմանագրի համաձայն, Դալմաթիան անցել է Վենետիկի տիրապետության տակ։ Դուբրովնիկը, որպեսզի հետագայում վենետիկցիներին հնարավորություն չթողնի իր վրա հարձակվել ցամաքից, Նեումը զիջել է Օսմանյան կայսրությանը։ Երկրորդ համաշխարհային պատերազմի ժամանակ Նեումը պատկանել է Խորվաթիային։ 1945 թվականին վերջնականապես Նեումը անցել է Բոսնիա և Հերցեգովինային, երբ Հարավսլավիայի կազմում կազմավորվել էին նոր հանրապետություններ։ 1992 թվականին, Բոսնիա և Հերցեգովինայի Հարավսլավիայի կազմից դուրս գալուց հետո, Նեումի հյուսիսում և հարավում հայտնվեցին սահմանային դիրքեր։

Մշակույթ
--------

1995 թվականից Նեումում անցկացվող ամենախոշոր մշակութային իրադարձությունը համարվում է խորվաթական երաժշտական «Etnofest Neum» փառատոնը։

Ծանոթագրություններ
------------------

1. ↑  «www.statistika.ba»։ Վերցված է սեպտեմբերի 12, 2018
2. ↑  Bosnia-and-Herzegovina Neum britannica.com, *britannica.com*, 2015-09-09

Արտաքին հղումներ
----------------

* Նեում քաղաքի պաշտոնական կայքէջը

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · Open Directory Project |
|  |
| Բառարաններ և հանրագիտարաններ | Catholic (1997—…) |
|  |
| Չափորոշչային վերահսկողություն | BNF: 150513526 · GND: 7615535-3 · NKC: ge502107 · VIAF: 248317039 · WorldCat VIAF: 248317039 |

 |
**Միշել Ալվես** (պորտուգալերեն՝ **Michelle Kristine da Silva Alves**, սեպտեմբերի 19, 1978(1978-09-19), Լոնդրինա, Պարանա, Բրազիլիա), բրազիլացի մոդել

Կենսագրություն
--------------

Ծնվել է Բրազիլիայի Պարանա նահանգի Լոնդրինա քաղաքում։ Սովորել է հայրենի օրրանի համալսարանում։ Որպես մոդել սկսել է աշխատել Սան Պաուլուում։ Ինքն իրեն բնութագրում է որպես լավ սովորողի, որը միշտ ձգտում է պատշաճորեն յուրացնել կյանքի դասերը։ Տիրապետում է մի շարք լեզուների. կարողանում է սահուն, ազատ պոսել պորտուգալերեն, իտալերեն, ֆրանսերեն, անգլերեն։ Ներկայումս ապրում է Ամերիկայի Միացյալ Նահանգների Լոս Անջելես քաղաքում։ Ամուսնացել է գործարար Գայ Օսիրիի հետ։ Ունեն երեք զավակ։

Գործունեություն
---------------

Միշելի լուսանկարները լույս են ընծայվել *Sports Illustrated Swimsuit Issue* հանդեսի 2002 և 2003 թվականի մի շարք համարներում։ Նա երկու անգամ մասնակցել է *Victoria's Secret*-ի նորաձևության ցուցադրության շոուներին, նկարահանվել դրանց հիմնադրման տասնամյակի առթիվ հրատարակված կատալոգային ժողովածուների համար՝ *Sexy* խորագրի ներքո։

Ալվեսը պայմանագրեր է ստորագրել նորաձևության այնպիսի հեղինակավոր ֆիրմաների հետ, ինչպիսիք են *Valentino*-ն, *Christian Dior*-ը, *Escada*-ն, *Ralph Lauren*-ը, *Missoni*-ն, *Miss Sixty*-ն, *Michael Kors*-ը, *GAP*-ը, *Emporio Armani*-ն, *Michael Kors Swimwear*-ը, *AKRIS*-ը, *Yves Saint Laurent*-ը։ Նրան նկարահանել են ճանաչված լուսանկարիչներ Սթիվեն Մայզելը, Պատրիկ Դեմարշելյեն, Բրյուս Վեբերը, Ժիլ Բենսիմոնը, Մարիո Սորենտին, Նիք Նայթը, Սթիվեն Քլայնը...

Միշելի մեծադիր լուսանկարները զարդարել են նորաձևության համբավավոր ամսագրերի ու հանդեսների՝ *Vogue*-ի, *Elle*-ի, *Marie Claire*-ի, *French*-ի, *Esquire*-ի, *L'Officiel*-ի, *Harper's Bazaar*-ի, *Amica*-ի, *Glamour*-ի հարյուրից ավելի շապիկները։

Ալվեսը հանդես է եկել նաև որպես կինոդերասանուհի. նկարահանվել է *Belíssima* (2005), *Top Models*, *Um Conto de Fadas Brasileiro* (2011) և *More Business of Being Born* (2011) ֆիլմերում, հեռուստասերիալներում։

Ծանոթագրություններ
------------------

1. 1 2  Internet Movie Database — 1990.
2. ↑  «Michelle Alves Date of Birth»։ MeetHollywoodStars։ սեպտեմբերի 27, 2012։ Վերցված է հոկտեմբերի 11, 2012
3. ↑  |título=Perfil de Michelle Alves no Fashion Model Directory (em inglês)|url=
4. 1 2  Deitsch Richard։ «THE MODELS»։ *Sports Illustrated* (Swimsuit Edition): 23։ ISSN 0038-822X
5. ↑  Deitsch Richard (2005-02-18)։ *Sports Illustrated* **102** (7): 22–30։ ISSN 0038-822X  CS1 maint: Untitled periodical (link)

Արտաքին հղումներ
----------------

* Պաշտոնական կայքէջը| Archived 2019-09-28 at the Wayback Machine.
* Michelle Alves Internet Movie Database կայքում
* Theodora & Callum Interview with Michelle Alves

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
**Նշան Արայիկի Աբասյան** (հոկտեմբերի 6, 1985(1985-10-06), Խորոնք, Էջմիածնի շրջան, Հայկական ԽՍՀ, ԽՍՀՄ), բանաստեղծ, գեղարվեստական խմբագիր։

Կենսագրություն
--------------

Նշան Աբասյանը ծնվել է 1985 թվականի հոկտեմբերի 6֊ին՝ Արմավիրի մարզի Խորոնք գյուղում։

2002-2007 թվականներին սովորել է Խաչատուր Աբովյանի անվան հայկական պետական մանկավարժական համալսարանի բանասիրական ֆակուլտետում։

2005-2010 թվականներին աշխատել է «Հույսի կամուրջ» հասարակական կազմակերպությունում՝ որպես սեմինարավար և «Արևածաղիկ» մանկապատանեկան ամսաթերթի պատասխանատու։

2010-2012 թվականներին աշխատել է Հայաստանի հանրային ռադիոյում՝ որպես «Լյուն-սե» երիտասարդական և «Ռադիոարտ» մշակութային ծրագրերի լրագրող և հաղորդավար։

2012-2016 թվականներին «Շողակաթ» հեռուստաընկերությունում աշխատել է որպես հոգևոր-մշակութային հաղորդումների լրագրող և սցենարիստ։

Ներկայումս զբաղվում է խմբագրական գործունեությամբ հրատարակչական ոլորտում։

Նշան Աբասյանը 2004 թվականից միջազգային տարբեր ծրագրերում ներկայացրել է հայ մշակույթը՝ Լեհաստանում, Ռուսաստանում, Գերմանիայում, Լիտվայում, Դանիայում, Իտալիայում և այլն։

2012 թվականին Հայաստանը առաջին անգամ ներկայացրել է Ջենովայի պոեզիայի միջազգային փառատոնին։ Թարգմանվել է անգլերեն, ռուսերեն, իտալերեն, ռումիներեն։

Գրքեր
-----

* «Երեքշաբթի», 2002 թվական։
* «Ծիրանենի», 2010 թվական։
* «Ուրիշ լռություն», 2015 թվական։
* «Պետրիկոր», 2021 թվական։

Ծանոթագրություններ
------------------

1. 1 2
2. 1 2  «Նշան Աբասյան»։ *gir.am*։ 21․07․2021
3. ↑  «Նշան Աբասյան. «Պետրիկոր» ժողովածուի շնորհանդեսը — Հայաստանի Ազգային Գրադարան»։ *nla.am*։ Վերցված է 2021-07-21
4. ↑  «Ուրիշ Լռություն»։ *gir.am*։ 21․07․2021

Արտաքին հղումներ
----------------

* ՆՇԱՆ ԱԲԱՍՅԱՆ | Բանաստեղծություններ
* Հանդարտ եմ գալիս...
* ՆՇԱՆ ԱԲԱՍՅԱՆ | Հողին ցորեն կաթեց
* Նշան Աբասյան. Բանաստեղծություններ
* Բարձր գրականություն Արքմենիկ Նիկողոսյանի հետ. Նշան Աբասյան «Ուրիշ լռություն»
* Նշան Աբասյան «Աղմուկը խլացավ թիկունքում»
* ԾԱՆՐ ԼՌՈՒԹՅՈՒՆ / Նշան Աբասյան Archived 2021-07-21 at the Wayback Machine.
* Գրական բլոգ. Նշան Աբասյան. Աղոթքներ